歌台

歌台係東南亞，包括新加坡、馬來西亞同印尼部分地區獨特嘅華人文化，可追溯至20世紀20年代末，嗰陣好多中國歌舞團去南洋唔同地方獻藝，但之後因為戰亂而返唔到去中國，有啲人就選擇留喺新加坡。

喺好早期嘅時候，呢啲表演係中式大戲同木偶戲為主，預咗喺中元節畀鬼魂睇，但慢慢地呢啲表現亦發展成大眾嘅娛樂之一。

歷史發展 
喺新加坡，歌台大約係喺日佔時期興起。其中一個最早起好嘅歌台，係位於後來喺1987年拆卸嘅新世界遊樂園，但呢個歌台俾日軍炸毀咗。早期嘅歌台以唱歌為主，後來亦加入咗來自唔同舞蹈團嘅舞蹈，戲劇同特技體操元素。而當時，亦適逢舞蹈團嘅式微，歌台反而興起。喺1950年代嗰陣，新世界遊樂園有4個歌台，而喺其他遊樂園亦起咗唔少歌台。

衍生文化作品 
除咗歌台本身之外，歌台亦成為咗唔同電視同電影嘅題材，例如： 

2007年：電影《881》
2015年－2018年：電視節目《歌台星力量》

星加坡文化